หน้าเก่า-หน้าใหม่
ฟุตบอลโลก 2018 งวดเข้ามาทุกขณะแล้ว โดยเวลานี้กำลังเป็นการดวลแข้งในรอบ 8 ทีมสุดท้าย ซึ่งเป็นตัวแทนที่มาจากทวีปยุโรปถึง 6 ทีม และจากอเมริกาใต้แค่ 2 ทีม งานนี้ เรียกว่ายุโรปรุมกินโต๊ะอเมริกาใต้ก็คงไม่ผิดแต่อย่างใด,ตอนนี้ 8 ทีมสุดท้ายที่ยังหลงเหลืออยู่ในเวิลด์คัพ 2018 มีถึง 4 ทีมที่เคยผ่านการคว้าแชมป์โลกมาแล้ว ประกอบด้วย บราซิล (แชมป์ 5 สมัย), อุรุกวัย (แชมป์ 2 สมัย), ฝรั่งเศส (แชมป์ 1 สมัย) และอังกฤษ (แชมป์ 1 สมัย),ส่วนอีก 4 ทีมที่เหลือยังไม่เคยสัมผัสถ้วยแชมป์โลกมาก่อนเลย ไม่ว่าจะเป็น เจ้าภาพ รัสเซีย, เบลเยียม, โครเอเชีย และ สวีเดน ซึ่งหาก 1 ใน 4 ทีมนี้คว้าแชมป์โลกปีนี้มาครองได้ ก็จะถูกจารึกว่าเป็นแชมป์หน้าใหม่ในประวัติศาสตร์ฟุตบอลโลก,ต้องมาลุ้นกันครับว่า ฟุตบอลโลกหนนี้จะได้แชมป์หน้าเก่าหรือหน้าใหม่ อีกไม่นานได้รู้กันแน่นอน,เราลองมาดูผังประกบคู่รอบ 8 ทีมสุดท้ายกันอีกครั้งว่า ใครเจอใครกันบ้างทั้ง 4 คู่ ดังนี้ ฝรั่งเศส พบ อุรุกวัย, บราซิล พบ เบลเยียม, สวีเดน พบ อังกฤษ และ รัสเซีย พบ โครเอเชีย ส่วนรอบรองชนะเลิศนั้น ผู้ชนะคู่ ฝรั่งเศส-อุรุกวัย จะเจอกับผู้ชนะคู่ บราซิล-เบลเยียม และผู้ชนะคู่ สวีเดน-อังกฤษ จะพบกับผู้ชนะคู่ รัสเซีย-โครเอเชีย,หลังจากขับเคี่ยวจนได้ตัวแทนระดับหัวกะทิผ่านเข้ามาเล่นในรอบก่อนรองชนะเลิศครบทั้ง 8 ทีมแล้ว บ่อนรับพนันชื่อดังเมืองผู้ดี ก็ได้ปรับอัตราต่อรองแชมป์ฟุตบอลโลก 2018 ออกมาใหม่ทันที โดยเต็ง 1 ยังคงเป็น บราซิล ที่ราคา 11/4 (แทง 4 จ่าย 11 ไม่รวมทุน),บ่อนดังเมืองผู้ดีทุกสำนักต่างยกให้ แซมบ้า บราซิล เป็นเต็ง 1 ที่จะคว้าแชมป์ฟุตบอลโลก 2018 เนื่องจากฟอร์มการเล่นกำลังดีวันดีคืน ล่าสุดก็ทุบเอาชนะ จังโก้ เม็กซิโก ไปได้แบบไม่ยากเย็น 2-0 ในรอบ 16 ทีมสุดท้าย ส่วน เนย์มาร์ ก็ฉายแววโดดเด่นขึ้นเรื่อยๆ ตอนนี้ซัดไปแล้ว 2 ตุงในบอลโลกครั้งนี้,ขณะที่ สิงโตคำราม อังกฤษ ถูกดันขึ้นมาเป็นเต็ง 2 ร่วมกับ ตราไก่ ฝรั่งเศส ที่ราคา 7/2 (แทง 2 จ่าย 7 ไม่รวมทุน) หลังจากขุนพล ทรีไล–ออนส์ ดวลจุดโทษเอาชนะ โคลอมเบีย ผ่านเข้ามาเล่นในรอบ 8 ทีมสุดท้ายฟุตบอลโลกได้เป็นครั้งแรกในรอบ 12 ปี นับตั้งแต่ปี 2006 นอกจากนั้นทีมอังกฤษชุดนี้ยังมี แฮร์รี เคน กองหน้ากัปตันทีม ที่กำลังโชว์ฟอร์มร้อนแรง ยิงไปแล้ว 6 ประตูนำเป็นดาวซัลโวบอลโลกหนนี้ เป็นอาวุธสำคัญในแนวรุก,ส่วนฝรั่งเศสนั้น แฟนบอลส่วนใหญ่มั่นใจว่าพลพรรค เลส์ เบลอส์ จะเอาชนะ อุรุกวัย ในรอบ 8 ทีมสุดท้ายได้ หลังจากขุนพล ตราไก่ เพิ่งจะโค่น ฟ้าขาว อาร์เจนตินา ลงได้ 4-3 ในรอบ 16 ทีม ที่สำคัญ ทีมชาติฝรั่งเศสชุดนี้เล่นกันได้เนียนตาเหลือเกิน แถมยังมี คิเลียน เอ็มบัปเป กองหน้าดาวรุ่งวัย 19 ปี เป็นตัวอันตรายในแดนหน้าอีกด้วย,ขณะเดียวกัน เต็ง 4 เป็น ตาหมากรุก โครเอเชีย ที่มีราคาซิวแชมป์ฟุตบอลโลก 2018 อยู่ที่ 11/2 (แทง 2 จ่าย 11 ไม่รวมทุน) ตามมาด้วย เบลเยียม เป็นเต็ง 5 ที่ราคา 6/1 (แทง 1 จ่าย 6 ไม่รวมทุน), เต็ง 6 อุรุกวัย ราคา 14/1, เต็ง 7 รัสเซีย ราคา 18/1 และเต็งบ๊วยเป็น สวีเดน ราคา 22/1,นอกจากนั้น บราซิล พบกับ อังกฤษ กลายเป็นคู่ชิงชนะเลิศในฝัน ดรีม ไฟนอล ของศึกฟุตบอลโลก 2018 ที่ถูกยกให้เป็นเต็ง 1 ตามสายตาบ่อนรับพนันเมืองผู้ดี โดยมีอัตราต่อรองอยู่ที่ 9/2 (แทง 2 จ่าย 9 ไม่รวมทุน),รองลงไปก็คือ ฝรั่งเศส ชิงกับ อังกฤษ เป็นเต็ง 2 ที่ราคา 11/2 และ บราซิล ชิงกับ โครเอเชีย เป็นเต็ง 3 ที่ราคา 6/1 ส่วนคู่ชิงฟุตบอลที่มีความเป็นไปได้น้อยที่สุดก็คือ อุรุกวัย ชิงกับ สวีเดน มีอัตราต่อรองอยู่ที่ 40/1 หรือแทง 1 ได้ถึง 40 ไม่รวมทุนเลยทีเดียว,สำหรับอัตราต่อรองดาวซัลโวบอลโลก 2018 บ่อนผู้ดีต่างยกให้ แฮร์รี เคน กองหน้ากัปตันทีมชาติอังกฤษ รั้งเต็ง 1 ที่ราคา 2/7 (แทง 7 จ่ายแค่ 2 ไม่รวมทุน) หลังจากกัปตันเคนยิงไปแล้ว 6 ประตู นำเป็นดาวซัลโวสูงสุดอยู่ในเวลานี้,ตามด้วย โรเมลู ลูกากู กองหน้าเบลเยียม ที่ทำไป 4 ประตู รั้งเต็ง 2 ที่ราคา 10/1, คิเลียน เอ็มบัปเป หัวหอกดาวรุ่งของฝรั่งเศส เป็นเต็ง 3 ราคา 16/1 และเนย์มาร์ กองหน้าซุปเปอร์สตาร์ของบราซิล เป็นเต็ง 4 ราคา 25/1,ขอตบท้ายคอลัมน์วันนี้ ด้วยทีมยอดเยี่ยมประจำรอบ 16 ทีมสุดท้ายฟุตบอลโลก 2018 ซึ่งนักเตะที่โชว์ฟอร์มได้อย่างยอดเยี่ยมทั้ง 11 คน มีใครกันบ้างไปดูกันเลย (ระบบ 4-3-3) ,ผู้รักษาประตู - อิกอร์ อคินเฟเยฟ (รัสเซีย),แบ็กขวา-มาริโอ เฟอร์นันเดส (รัสเซีย), เซ็นเตอร์ฮาล์ฟ-วิคตอร์ ลินเดอเลิฟ (สวีเดน), เซ็นเตอร์ฮาล์ฟ-ดีเอโก โกดิน (อุรุกวัย), แบ็กซ้าย-ดีเอโก ลาซาลต์ (อุรุกวัย),กองกลาง-ปอล ป็อกบา (ฝรั่งเศส), มารูยาน เฟลไลนี (เบลเยียม), ทาเคชิ อินูอิ (ญี่ปุ่น),กองหน้า-คิเลียน เอ็มบัปเป (ฝรั่งเศส), เอดินสัน คาวานี (อุรุกวัย), เนย์มาร์ (บราซิล),นี่คือโฉมหน้าทีมยอดเยี่ยมทั้ง 11 คน ประจำรอบ 16 ทีมสุดท้ายของเวิลด์คัพ 2018ครับ.,หมวดแซม
ฟุตบอลโลก 2018 งวดเข้ามาทุกขณะแล้ว โดยเวลานี้กำลังเป็นการดวลแข้งในรอบ 8 ทีมสุดท้าย ซึ่งเป็นตัวแทนที่มาจากทวีปยุโรปถึง 6 ทีม และจากอเมริกาใต้แค่ 2 ทีม
ฟุตบอลโลก 2018,แชมป์โลก,รอบ8ทีมสุดท้าย,ตะลุยเวิลด์คัพ ฉบับรัสเซีย,หมวดแซม